**טיול מאורגן לבלגיה וגרמניה**

**8 ימים/7 לילות**

**8-15.8.24**

טיול אל המדינות היפות של מרכז ומערב אירופה הכולל את בלגיה, ארץ הבירה, הואפל והשוקולד. נראה את הנופים המרהיבים של חבל הארדנים נצפה אל מפגש הנהרות המוזל והריין ונחווה את אגמי שמורת הטבע אייפל. נהנה גם מהערים התוססות, דיסלדורף וקלן. נבקר בערי הבירה לשעבר אאכן ובון של גרמניה ובבריסל עיר הבירה של בלגיה.

תאריך יציאה: יום ה' 8.8 המראה: 15:50 נחיתה: 19:40

תאריך חזרה: יום ה' 15.8 המראה: 09:20 נחיתה: 14:50

**מסלול הטיול:**

יום 1 - ת"א >> בריסל

ניפגש בנמל התעופה בן גוריון לטיסה לבריסל בירת בלגיה. לאחר הנחיתה וסידורים פורמליים בשדה התעופה, ניסע אל מלוננו בבלגיה.

יום 2 - אנטוורפן וגנט

לאחר ארוחת הבוקר נצא אל העיר אנטוורפן(Antwerpen) - העיר השנייה בגודלה בבלגיה ובה קהילה יהודית אורתודוכסית גדולה, והממוקמת באזור דובר ההולנדית של בלגיה (פלנדריה). נסייר באתריה המרכזיים של העיר, כיכר גרוטה מארקט(Grote Markt) כיכר העתיקה המרכזית במרכזה המזרקה של בראבו ובתי בגילדות המקיפים אותה. נשוטט ברחובות העתיקים נחלוף על פני קתדרלת גבירתנו (Cathedral of Our Lady) המרשימה ונצפה אל מצודת אנטוורפן (Het Steen) המזכירה טירה עתיקה. בהמשך היום, נמשיך את דרכנו לביקור בעיר גנט (Ghent) היא בירת מחוז פלנדריה המזרחית והעיר השניה במספר התושבים בבלגיה. במהלך המאה ה-13 וה-14 היתה העיר יצרנית הבדים המרכזית באירופה. נצפה על קתדרלת St Baaf הגותית שהוקמה על אתר של כנסיה מהמאה ה-12. הקתדרלה ומגדל הפעמונים הם שני המבנים הבולטים ביותר בעיר ובעיני רבים הם נחשבים לסמלה. נחלוף על פני היכל לאקן בית האריגים מהמאה שמעליו נבנה מגדל הפעמונים במאה ה-14 המרשים של העיר לכיוון בית העירייה. נשאיר זמן לרחוב הקניות וולדסטראט בתום הסיור נחזור למלוננו בבלגיה.

יום 3 - הארדנים: דיננט ונאמור

יום של טבע קסום לפנינו, לאחר ארוחת הבוקר נחל בנסיעה אל חבל הארדנים, שבדרומה של בלגיה. האזור המיוער זכור בהיסטוריה העולמית בשל "קרב הארדנים" שהתרחש בו בשלהי מלחמת העולם השנייה. כיום זהו חבל ארץ פסטורלי ופנינת טבע אמיתית. ניסע בין הנופים הקסומים, דרך העמקים מז ולס, נראה את הכפרים הציוריים השוכנים לאורך הנהרות ולמורדות הגבעות. נעצור לביקור בעיירה נאמור (Namur) הממוקמת על מפגש הנהרות סמברה ומז ונצפה אל המבצר העתיק של העיר. נמשיך ונבקר בעיירה דינאן (Dinant). עיירה ציורית זו שוכנת לאורך נהר המז. נלך לאורך הטיילת שעל גדת הנהר. נראה את המצודה הבנויה על שפת המצוק וצופה על העיר והאזור. המעוניינים יוכלו לצאת (בתוספת תשלום) לביקור במערות האן סור לס (Han-sur-Lesse) ונבקר במערת הנטיפים המפורסמת במקום. נטייל בין הנטיפים והזקיפים בני אלפי השנים, ונרד לעומק של 80 מ' כשמתחתנו זורם נהר ההאן. נגיע עד לשפך הנהר בתוך המערה ונחתום את ביקורנו במופע אורקולי. בתום הסיור ניסע למלוננו בגרמניה.

יום 4 - שייט על אגם בשמורת הטבע אייפל - אאכן

את יומנו נתחיל בסיור בטבע בפארק הלאומי אייפל (Eifel), שמורת הטבע הגדולה באזור ובה יערות של עצי אשור, נהרות, אגמים ומגוון בעלי חיים. נצא לשייט שליו על אחד מאגמי השמורה ובמידה הזמן יאפשר גם נשלב מסלול הליכה קל בלב הטבע. נמשיך לסיור בעיר אאכן (Aachen) בסמוך למשולש הגבולות גרמניה, בלגיה והולנד. בעבר, הייתה אאכן מרכז שלטוני חשוב של האימפריה הרומית, והקיסר קרל הגדול קבע בעיר את בירת האימפריה הרומית הקדושה. את שרידי העבר המפואר נוכל לראות בקתדרלה העירונית, אשר הוכרזה כאתר מורשת עולמית של אונסקו. נמשיך בסיורנו במרכז העיר ונראה את בית העירייה וכיכר השוק. המעוניינים יוכלו לצאת (בתוספת תשלום) לבילוי ערב מהנה בדיסילדורף.

יום 5 - בון - עמק הריין - קובלנץ - עלייה ברכבל

לאחר ארוחת הבוקר, ניסע לבון (Bonn), עיר הבירה הישנה של מערב גרמניה ועיר הולדתו של המלחין בטהובן. נסייר ברובע העתיק של העיר, נצפה בכנסייה הגותית המרשימה ובפסלו של בטהובן הניצב בסמוך אליה. נמשיך בסיור רגלי אל כיכר השוק ונצפה בארמון שבליבה. במהלך היום, המעוניינים יוכלו לצאת (בתוספת תשלום) לשייט מענג על נהר הריין. בחלק השני של היום, ניסע לאורך נהר הריין, הגדול שבנהרות מערב אירופה, המתחיל בהרי האלפים בצפון איטליה ונשפך בהולנד אל הים הצפוני. במשך מאות שנים שימש הנהר הרחב כעורק החיים והתחבורה הראשי של האזור ולאורכו נבנו מצודות מרהיבות ועיירות קסומות. נגיע לעיר קובלנץ (Koblenz) השוכנת על מפגש נהרות הריין והמוזל. נלך לאורך הטיילת שעל גדות הנהר ונראה את "הפינה הגרמנית" ובה פסלו של הקייזר וילהלם הראשון ודגלי המדינות המרכיבות הרפובליקה הפדרלית של גרמניה. לאחר מכן, נעלה באמצעות רכבל אל טירת העיר ונהנה מתצפית מרהיבה על העמק - והתמזגות הנהרות.

יום 6 - קלן

נצא בנסיעה לכיוון העיר קלן (Koln) השוכנת בסמוך לגבול שבין גרמניה לבלגיה ועל גדת נהר הריין. קלן היא עיר עתיקה וססגונית המשלבת בין קתדרלות עתיקות ומרשימות לבין מדרחוב תוסס ומלא פעילות. נבקר בקתדרלה הגותית, אותה נזהה בזכות שני מגדליה המחודדים אשר בחזיתה. נעצור מול בית העירייה השוכן בכיכר המרכזית של העיר, מקום זה היה בעברו מרכזו של הרובע היהודי וכיום נותר במקום מקווה שנשתמר המעיד על חיי הקהילה העשירים שהתקיימו במקום. נאפשר זמן חופשי לקניות במדרחוב המדהים של קלן. המעוניינים יוכלו לצאת (בתוספת תשלום) לעיירה המקסימה Bruhl בה נבקר בארמון בסגנון הרוקוקו מהמאה ה-18 ובגנים המרהיבים של הארמון.

יום 7 - דיסלדורף ובריסל

ביומנו האחרון בגרמניה נצא לכיוון העיר דיסלדורף (Dusseldorf), עיר הבירה של מדינת צפון הריין בגרמניה. נסייר ברובע העתיק וב"פאב הארוך ביותר בעולם", נמשיך לטיילת היפה לאורך נהר הריין. בתום הסיור נותיר זמן פנוי לקניות ברובע הקניות הנהדר של העיר, לאחר מכן נמשיך את דרכנו לבריסל בירתה של בלגיה. עם הגעתנו לעיר נצא לסיור באתרי העיר, בכיכר המרכזית ובפסלו של "הילד המשתין" סמל העיר. נותיר זמן לקניית שוקולד המעוניינים יוכלו לצאת (בתוספת תשלום) לביקור בפארק מיני אירופה, הממלכה המיניאטורית בבריסל. נראה עשרות מודלים של מבנים אירופאים שכולם מכירים מוקטנים לגודל מזערי. הפארק נמצא למרגלות מגדל האטומיום המפורסם שגם נוכל להצטלם לידו. בתום הסיור ניסע למלוננו בבלגיה.

יום 8 - ש"ת בריסל >> ת"א

עם בוקר , ניסע לשדה התעופה הבינלאומי של בריסל לטיסה חזרה לתל אביב. הערות: תוכנית הטיול מתארת את האתרים בהם נבקר, אך לא את סדר הביקורים או כיוון הנסיעה. •מסלול הטיול מבוסס על לינה בשני בתי מלון ויציאה לטיולי יום בסביבה ("כוכב כפול")

**עלות: 1149$ ליחיד בחדר זוגי(שניים בחדר)**

**תוספת מחיר ליחיד: 250 $**

המחיר כולל:

טיסות תל אביב – בריסל – תל אביב

אוטובוס תיירים נוח וממוזג

לינה בבתי מלון מדרגת תיירות טובה

מדריך טיולים ישראלי מצוות "אשת טורס"

כלכלה: לינה וארוחת בוקר

כניסות לאתרים כפי שמצוין במסלול

טיפ לנהג

המחיר אינו כולל:

ביטוחים

הוצאות אישיות

סיורי בחירה

מס לינה (במידה וקיים- תשלום ישירות בבית המלון)

סבלות

טיפ למדריך הישראלי (מקובל לתת 5 אירו לאדם ליום)

הטיול פתוח לכל הגילאים לא רק פו"פ

מספר המקומות על הטיסה מוגבל לכן כדאי להקדים ולהירשם!

הטיול מאורגן ומנוהל ע"י חברת "אשת טורס " ובאחריותה, התשלום יועבר ישירות לחברת "אשת טורס"

**עופר 052-2945446**